Чаму я кажу пра містыку? Калі ў 1997 годзе я паехаў па кантракце ў Прагу на “Радыё Свабода”, то гэта было 21 кастрычніка – акурат у дзень вяселля бацькоў. І мама, якая любіць усякія цікавыя тэорыі, сказала, што гэта быў нейкі там важны нумералагічны цыкл у 36 гадоў. І яшчэ адна цікавостка. У Чэхіі ў іх была экскурсаводка, Бажэна. Яна ім сказала, што яны выглядаюць добрай парай, хоць яшчэ толькі пачыналі сустракацца. У выніку, калі нарадзілася мая сястра, яе назвалі Бажэна...